সবশেষে ছিলেন সাদ্দাম হোসেন নিজে। তিনি বিশে^র এমন একটি অংশে মার্কিন স্বার্থের জন্য সুস্পষ্ট হুমকি ছিলেন যা আমাদের সরকারের কাছে ছিল গুরুত্বপূর্ণ। একটি গর্বিত ও অত্যন্ত উন্নত একটি সমাজ পেয়েছিলেন তিনি এবং অপশাসনের মাধ্যমে তা বিনষ্ট করেন। তার শাসনের শেষ দিকে তিনি তার স্থান নিয়ে চিন্তিত হয়ে পড়েন এবং পররাষ্ট্র বিষয়ে মনোনিবেশ করেন। তিনি ইতিহাসের অনুরাগী ছিলেন কিন্তু ইতিহাসের শিক্ষা নেয়ার মত মেধা তার ছিল না। পররাষ্ট্র নীতি বিষয়ে সিদ্ধান্ত গ্রহণের ভার ক্রমবর্ধমানভাবে ভাইস প্রেসিডেন্ট তাহা ইয়াসিন রামাদান, বিপ্লবী কমান্ড কাউন্সিলের ভাইস চেয়ারম্যান ইজ্জত ইব্রাহিম আল দুরি ও পররাষ্ট্রমন্ত্রী তারেক আজিজের মত কট্টরপন্থীদের হাতে চলে যাচ্ছিল। রামাদান ও তার সহযোগীরা বারবার ইরাকের আন্তর্জাতিক বিচ্ছিন্নতা ভাঙার সুযোগ নষ্ট করেন। সাদ্দাম হোসেন বন্দী অবস্থায় প্রায়ই নিজেকে ইরাকের প্রেসিডেন্ট হিসেবে উল্লেখ করতেন , তবে দ্বিতীয় পরিচয় দিতে গিয়ে নিজেকে লেখক বলতেন।